CELEX: 62011CN0466
Language: mt
Date: 2011-09-09 00:00:00
Title: Kawża C-466/11: Talba għal deċiżjoni preliminari mressqa mit-Tribunale ordinario di Brescia (l-Italja) fid- 9 ta’ Settembru 2011 — Gennaro Currà et vs Ir-Repubblika Federali tal-Ġermanja

26.11.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 347/12
            
         Talba għal deċiżjoni preliminari mressqa mit-Tribunale ordinario di Brescia (l-Italja) fid-9 ta’ Settembru 2011 — Gennaro Currà et vs Ir-Repubblika Federali tal-Ġermanja
   (Kawża C-466/11)
   2011/C 347/17
   Lingwa tal-kawża: it-Taljan
   
      Qorti tar-rinviju
   
   Tribunale ordinario di Brescia
   
      Partijiet fil-kawża prinċipali
   
   
      Rikorrenti: Gennaro Currà et
   
   
      Konvenuta: Ir-Repubblika Federali tal-Ġermanja
   
      Intervenjenti: Ir-Repubblika Taljana
   
      Domandi preliminari
   
   
               (1)
            
            
               Fuq il-bażi tal-obbligi internazzjonali tal-Istat Ġermaniż (Artikoli 2 u 5(2) tal-Konvenzjoni ta’ Londra tal-1953 dwar id-debiti tad-Deutsche Reich, etc), l-allegat privileġġ ta’ immunità ċivili (ta’ dak l-Istat) invokat quddiem il-qrati Taljani fir-rigward tal-fatti inkwistjoni fil-kawża (…) — privileġġ li dak l-Istat ma għadux jista’ jinvoka mill-11 ta’ Marzu 2004 (sentenza Ferrini) — u l-ftehim (iffirmat fi Trieste mal-Gvern Taljan fit-18 ta’ Novembru 2008) li tinfetaħ kawża quddiem il-Qorti Internazzjonali ((Kawża) Nru 143/2008, General list), (flimkien mal-)leġiżlazzjoni korrispondenti Taljana (kif tinsab fil-)Liġi Nru 89/2010, li tipprojbixxi l-eżekuzzjoni ta’ sentenzi Taljani bbażati fuq reati gravi kontra l-umanità, imorru kontra l-Artikolu 6 (TUE) u l-Artikoli 17, 47 u 52 tal-Karta tad-Drittijiet Fundamentali (tal-Unjoni) Ewropea tat-18 ta’ Diċembru 2000?
            
         
               (2)
            
            
               L-applikazzjoni tal-Artikolu 7 tar-Reichsbeamtenhaftungsgesetz (Liġi dwar ir-responsabbiltà tal-uffiċjali tar-Reich) (Bundesgerichtshof, sentenza tas-26 ta’ Ġunju 2003, III ZR 245/98, u Bundensverfassungsgericht, sentenza tal-15 ta’ Frar 2006, 2 Bvr 1476/03), dwar ir-reati tal-gwerra u r-reati kontra l-umanità, li jeskludi ċ-ċittadini Ewropej mid-dritt għall-kumpens fil-konfront tal-Istat Ġermaniż, b’mod li jmur kontra l-Artikolu 2 tal-Konvenzjoni ta’ Londra tal-1953 dwar id-debiti tad-Deutsche Reich, kienet tikser id-drittijiet tar-rikorrenti fuq il-bażi tal-Artikoli 17 u 47 tal-Karta tad-Drittijiet Fundamentali (tal-Unjoni) Ewropea sal-11 ta’ Marzu 2004 (sentenza Ferrini) u, għaldaqstant, il-fatt li jiġi invokat terminu ta’ preskrizzjoni jmur kontra l-obbligi Komunitarji u, b’mod partikolari, kontra l-Artikolu 3 (TUE) u l-aħħar subparagrafu tal-Artikolu 4(3) (TUE) kif ukoll kontra l-prinċipju “non conceditur contra venire factum proprio”?
            
         
               (3)
            
            
               L-eċċezzjoni tal-immunità ġudizzjarja mqajma mill-konvenuta, jiġifieri mir-Repubblika Federali tal-Ġermanja, tmur kontra l-aħħar subparagrafu tal-Artikolu 4(3) (TUE) u kontra l-Artikolu 21 (TUE) sa fejn din teskludi r-responsabbiltà ċivili fuq il-bażi tal-prinċipji komuni Ewropej (Artikolu 340 (TFUE)) tal-konvenuta minħabba li kisret id-dritt internazzjonali (projbizzjoni tal-iskjavitù u tax-xogħol sforzat) fil-konfront taċ-ċittadini ta’ Stat Membru ieħor?